Proiect
PARLAMENTUL REPUBLICII MOLDOVA

LEGE
privind importul unui autovehicul 

Parlamentul adoptă prezenta lege organică.

Art. 1. – (1) Prin derogare de la prevederile Codului vamal al Republicii Moldova nr. 1149-XIV din 20 iulie 2000, ale Codului fiscal nr. 1163-XIII din    24 aprilie 1997  şi ale Legii nr. 1380-XIII din 20 noiembrie 1997 cu privire la tariful vamal, se permite, cu titlu de excepţie, Asociaţiei „Motivaţie” din Moldova (mun. Chişinău, bd. Traian, nr.23/1, cod fiscal 35531010, VICTORIABANK, filiala nr. 11, Chişinău; cod bancar VICBMD2X883; cont bancar 222400011100574) introducerea pe teritoriul vamal al Republicii Moldova a unui autovehicul dotat cu rampă şi dispozitive  pentru transportarea persoanelor cu disabilităţi în cărucior, clasificat la poziţia tarifară 8703, de marca DAIMLER CHRYSLER (D), (Mercedes Sprinter, numărul de înmatriculare N-KC 459, numărul de identificare (caroseria) WDB9023721P922524, anul fabricării 1999), acordat cu titlu gratuit (donaţie) de către dl Georg Janoschka, oraşul Nürnberg, Germania, cu scutirea de plata drepturilor de import. 
(2) În cazul în care, pe parcursul a 5 ani, autovehiculul va fi transmis în folosinţă unei terţe persoane (indiferent de temeiul juridic) sau va fi înstrăinat, proprietarul va achita taxele de care este scutit prin prezenta lege şi penalităţile respective. 
Art. 2. – Ministerul Dezvoltării Informaţionale va asigura supravegherea respectării interdicţiei stipulate în art. 1 alin. (2), al prezentei legi.
Preşedintele Parlamentului 

Notă informativă
asupra proiectului de lege privind importul unui autovehicol dotat cu rampă şi ■ dispozitive pentru transportarea persoanelor cu disabilităţi în cărucior
Actualmente în Republica Moldova practic nu există unităţi de transport specializate pentru transportarea persoanelor cu disabilităţi în cărucior. Situaţia curentă la acest capitol crează anumite incomodităţi la deplasarea persoanelor menţionate.
Proiectul preconizează introducerea în ţară a unui microbus specializat de model „DAIMLER CHRYSLER (D), (Mercedes Sprinter)" cu derogările respective de la prevederile Codului Fiscal şi a Codului Vamal.
introducerea în ţară a microbusului va fi permisă Asociaţiei „Motivaţie" din Moldova care promovează integrarea socială a copiilor şi tinerilor cu disabilităţi şi nu dispune de transport adaptat persoanelor cu disabilităţi în cărucior.
Asociaţia MOTIVAŢIE din Moldova este o organizaţie non-guvernamentală care pe parcursul a 5 ani de activitate a reuşit implementarea cu succes a mai multor proiecte din domeniul social:
· reabilitarea şi integrarea socială a copiilor şi tinerilor cu dizabiliăţi;
· realizarea seminarelor şi trainingurilor pentru mai mult de 300 de profesionişti din domeniu;

· organizarea Şcolilor de vară pentru 350 de copii şi tineri cu dizabilităţi şi familiile acestora;

· repartizarea a circa 100 de cărucioare fotolii-pliante, cadre de mers şi alte echipamente de mobilitate.

în cadrul Centrului Comunitar pentru Copii şi Tineri, unde MOTIVAŢIE îşi desfăşoară activitatea în mare parte, 130 de copii şi tineri cu dizabilităţi sunt asistaţi în vederea integrării lor în societate, alţi 500 de copii beneficiază de servicii de petrecere a timpului liber.
în cadrul Centrului pentru Viaţă Independentă, ca proiect al Asociaţiei „MOTIVAŢIE", au fost realizate stagii de reabilitare şi recuperare activă pentru 90 de copii şi tineri cu dizabilităţi locomotorii din diferite localităţi ale Republicii. Rezultatele au arătat că, aceste activităţi sunt pozitive şi determină beneficiarii să devină mai activi în comunităţile din care vin.
Pe lîngă problemele cu care se confruntă MOTIVAŢIE, cea mai mare este lipsa unui
transport adaptat care ar rezolva necesităţile beneficiarilor şi a specialiştilor în cărucior. în
cadrul Centrului pentru Viaţă Independentă activează 7 specialişti dintre care 4 sunt la
cărucior. Utilizarea unui transport adaptat ar satisface cerinţele de organizare a activităţilor în
cadrul Centrului: aducerea beneficiarilor din sate la Ceniru, organizarea excursiilor,
organizarea asistenţei tehnice, deservirea Centrului (produse alimentare), distribuire de
cărucioare, vizite la domiciliu.

Întru soluţionarea problemelor cu care se confruntă la moment Asociaţia MOTIVAŢIE din Moldova se propune proiectul de lege privind importul unui autovehicol dotat cu rampă şi dispozitive pentru transportarea persoanelor cu disabilităţi în cărucior.
Totodată ţinem sa menţionăm că, proiectul de lege a fost prezentat spre examinare şi avizare ministerelor de resort care la rîndul lor îl susţin cu unele obiecţii şi propuneri care au fost luate în consideraţie în procesul definitivării proiectului.
Conform calculelor estimative suma scutirii de plata drepturilor de import va constitui circa 38.5 mii lei.

